  Туспуктэм: Константин Вознесенских Наталия Сильвестрова 21-тӥ толшорысен Сарапулын мерлыко транспортэн ветлон дун воштӥськоз. Со сярысь кар администрацилэн пресс-службаез «ВКонтакте» мерлыко вотэсысь нимлыко огиназ ивортӥз. Транспортын одӥг пол мынон 29 манет усёз  Озьы ик транспортэн ветлон толэзьем билетъёслэн дунъёссы но воштӥськозы: школаын дышетскисьёслы 478 манет луоз, студентъёслы – 1 сюрс 62 манет, кунмуртъёслы – 1 сюрс 518 манет, пенсионеръёслы но 55 арес (кышномуртъёс) но 60 арес (пиосмуртъёс) тырмемъёслы – 1 сюрс 20 манет. Мерлыко транспортэн ветлон дун воштӥськемез кизер эстӥськон но воштон ёзъёс дуноямен герӟало. Тодэ вайытом, Ижкарын мерлыко транспортэн ветлон дун 10-тӥ толшорысен воштӥськиз. Воткаын 1-тӥ толшорысен мерлыко трансопртын ветлон дун 30 манетозь будӥз. Тегъёс: Удмуртия Сарапул Транспорт дунъёснотарифъёс  